හික්කඩුව, පටුවත ප්‍රදේශයේදී වෙඩි වැදුන අයෙක් සහ තවත් සැකකරුවෙක් ගිනි අවි දෙකක්ද සමග හික්කඩුව පොලීසිය මගින් අත්අඩංගුවට ගෙන තිබෙනවා.ඊයේ (03) පස්වරුවේ මෙම සැකකරුවන් අත්අඩංගුවට ගත් බවයි පොලිසිය සදහන් කළේ.සැකකරුවන් යම් අපරාධයක් කිරීම සදහා සැලසුම් කරමින් සිටින්නට ඇති බවටයි පොලිසිය සැකපළ කරන්නේ.මෙලෙස අත්අඩංගුවට ගෙන ඇත්තේ හික්කඩුව, පටුවත ප්‍රදේශයේම පදිංචි 30 හැවිරිදි සහ 35 හැවිරිදි පුද්ගලයින් දෙදෙනෙක්.සැකකරුවන් ලඟ තිබී බෝර - 12 ගිනි අවියක් සහ මෙරට නිෂ්පාදිත රිවෝල්වර හැඩයේ ගල්කටස් ගිනි අවියක් ද පොලිස් භාරයට ගෙන තිබෙනවා.අත්අඩංගුවට ගත් සැකකරුවන් අද(03) දින ගාල්ල මහේස්ත්‍රාත් අධිකරණයට ඉදිරිපත් කිරීමට නියමිතයි.